als_Latn dik_Latn sag_Latn
Euromoney: TEB “Banka më e mirë në Kosovë"Publikuar 1 year ago në Zëri
Revista e shquar ndërkombëtare financiare “Eiromoney”, ka vlersuar se TEB është "Banka më e mirë në Kosovë".
Orkun Mungan, Drejtor Menaxhues i TEB Bankës tha se është i kënaqur me pranimin e këtij vlerësimi të lartë nga një botim global dhe prestigjioz.
“Titulli si "Banka më e mirë në Kosovë' shënon njohjen ndërkombëtare të veprimtarisë dhe arritjeve të shquara të bankës tonë. Ne jemi krenarë për performancën tonë financiare në vitet e fundit, por edhe për ato që kemi arritur në drejtim të plotësimit të nevojave të klientëve tanë dhe mbështetjen e ekonomisë së Kosovës", theksoi Mungan.
Ai tha se ky çmim riafirmon suksesin e TEB-it krijimin e vlerës për klientët, aksionarët, punonjësit e saj dhe natyrisht për shoqërinë e Kosovës.
“Ne jemi të angazhuar për të dhënë zgjidhje të reja financiare përmes një spektri të plotë të produkteve dhe shërbimeve si pjesë e strategjisë tonë afatgjatë. Ne do të vazhdojmë t'i përmbahemi standardeve tona të larta të menaxhimit të rrezikut, qeverisjes së korporatave dhe aktivitetit bankar të përgjegjshëm", vuri në dukje më tej Orkun Mungan.
I konsideruar si një prej shpërblimeve përcaktuese për shërbimet financiare në nivel global, Çmimet për Ekselencë nga “Euromoney” janë tani në vitin e tyre të 23-të. Procesi i çmimeve të këtij viti tërhoqi mbi 600 aplikime nga banka dhe shtëpi financiare nëpër botë.
Shpërblimet u prezantuan në Ceremoninë e Çmimeve “Euromoney” për Ekselencë 2013 në Londër./Zëri/
als_Latn als_Latn als_Latn als_Latn als_Latn als_Latn als_Latn als_Latn